Správa zo zahraničnej pracovnej cesty

1.	Účastníci ZPC:

Titul, meno a priezvisko:	Ing. Dean Reš	
Pracovisko:	IUVENTA – Slovenský inštitút mládeže	
Pracovné zaradenie:	Odborník na vzdelávanie	
Znalosť jazykov:	AJ, FJ, RJ
	
2.	Zahraničná pracovná cesta:
Štát:	Francúzsko	
Mesto:	Paríž	
Vykonaná v dňoch:	25. – 29.10.2015 	
Prijímajúca organizácia:	UNESCO	
Účel cesty:	IX Fórum mládeže pri 38. GK UNESCO	
3.	Rámcový program pobytu:

25.10.2015	•	Príchod 
•	Briefing k metodológii, pracovným postupom a zadeleniu do WG	
26.10.2015
	•	Opening session
•	Futures Literacy Knowledge Labs - Rokovanie pracovnej skupiny „Learning, personal development and sustainability“
•	Award Ceremony (UNESCO/Juan Bosch Prize)	
27.10.2015	•	Futures Literacy Knowledge Labs - Rokovanie pracovnej skupiny „Learning, personal development and sustainability“
•	Odporúčania fóra pre 38. GK UNESCO	
28.10.2015	•	Capacity-building workshops „Youth Advocacy Toolkit“ a „Life skills – Unlock your leadership potential“
•	UNESCO in Action (success stories)
•	Closing ceremony	
29.10.2015	•	Bilaterálne rokovania
•	Odchod	
4.	Stručný priebeh rokovaní
Prvý rokovací deň bol otvorený prezidentom 37. GK UNESCO Ping Haom, GR UNESCO Irinou Bokovou a Vyslancom GT OSN pre mládež Ahmadom Alhendawim, ktorí zdôraznili klimatické zmeny v kontexte blížiacej sa UNFCCC COP 21, ako aj zodpovednosť súčasnej generácie, ktorá ako prvá v histórii má šancu dosiahnuť odstránenie extrémnej chudoby. V pléne boli prezentované príklady dobrej praxe z Burkina Faso, Saudskej Arábie, Indie, Mexika a Sýrie. 
V každej zo 6 pracovných skupín (práva a slobody; diverzita a identita; vzdelávanie a osobnostný rozvoj; vedomostná spoločnosť a médiá; biodiverzita a prírodné katastrofy; využitie potenciálu mládeže) bolo formovaných 8 podskupín, ktoré umožnili efektívnejší zber podnetov a analýzu navrhovaných riešení. Subgroup 51 pozostávala z delegátov Slovenska, Gambie, Rakúska, Čínskej ľudovej republiky, Srbska, Belgicka a bola predsedaná Bahrajnom. Testovaný bol inovatívny problem-solving prístup, ktorý sa odrážal od individuálnej percepcie pravdepodobného a želaného stavu v roku 2040. Následne bola posúdená validita jednotlivých predpokladov. Cieľom podskupín bolo navrhnúť alternatívne riešenia pre existujúcu problematiku post-2015 agendy a klimatických zmien. Výstupmi pracovných skupín boli okrem osobných záväzkov delegátov aj návrhy tzv. Global Actions, ktoré tvoria prílohu správy zo ZPC.
6.  Prehľad prinesenej dokumentácie
Dokumentácia z rokovaní je uložená na OM MŠVVaŠ SR. 

7.   Prínos ZPC
 
V rámci príprav 38. GK UNESCO Fórum mládeže slúžilo ako think-tank pre identifikáciu odporúčaní v nadväznosti na post-development agendu súvisiacu s kvalitou života mladých ľudí. Za úspech považujeme presadenie neformálneho vzdelávania a podpory foriem participácie študentov medzi 5 finálnych odporúčaní pracovnej skupiny „Learning, personal development and sustainability“. Zároveň IX Fórum mládeže umožnilo prehĺbiť spoluprácu s krajinami V4 a Východného partnerstva pri pomenovaní spoločných priorít v oblasti mládeže. Bilaterálne rokovania prebehli so zástupcami MPDM Brno, National Youth Council of Ukraine, UPJ Košice a Stálej delegácie SR pri UNESCO.

8.  Spôsob zverejnenia výsledkov

Správa zo ZPC bola zaslaná sekcii medzinárodnej spolupráce MŠVVaŠ SR, ktorá ju zverejní na internetových stránkach MŠVVaŠ SR.
Súhlasím so zverejnením správy na internete.

Dátum: 03.11.2015

Správu vypracoval: Ing. Dean Reš
                                   
Správu schválil: Ing. Ladislav Čambal, GR SŠSŠM